## פרשת תרומה

בלימוד אנו נעזרים בתמונות ובתרשימים. הדגשנו שאנחנו יכולים רק לשער כיצד היו נראים הכלים, אבל איננו יודעים באמת איך הם היו נראים, ואפילו משה היה צריך שה' יראה לו בנבואה איך לעשות את הכלים.

### תרומת החומרים למשכן

1. מתי משה למד מה' על מלאכת המשכן בפרשות תרומה תצווה?\_\_\_\_ בארבעים יום שהיה בהר.
2. "דבר אל בני ישראל ויקחו לי תרומה" מה למדנו מזה שרוב חומרי המשכן ניתנו בתרומה, ולא בתור חובה?\_\_\_\_ שה' חפץ שבני ישראל יתנדבו ויתנו מרצונם הטוב למלאכת המשכן. (ובאמת לקמן, בפרשת ויקהל רואים שהעם התנדב הרבה יותר ממה שצריך, כי הם מאוד השתוקקו לבנות בית לכבוד ה')
3. מהם 15 החומרים שמהם הכינו את המשכן?\_\_\_\_\_\_\_ א. זהב, ב. כסף, ג. נחושת,
ד. תכלת{=חוטי צמר צבועים על ידי דם חלזון לתכלת, ה. ארגמן {=צמר צבוע לאדום}, ו. תולעת שני {=צמר צבוע בגוון אחר של אדום בהיר}, ז. שש {=חוטי פשתן}, ח. עיזים {=שערות של עיזים} ט. עורות אילים מאודמים {=עורות של אילים צבועים באדום} י. עורות תחשים {=חייה מיוחדת, שהייתה באותה שעה, ולעור שלה היו הרבה מאוד גוונים והיה מרהיב ביופיו} יא. עצי שיטים יב. שמן למאור {=שמן זית זך מהטיפה הראשונה של כל זית להדלקת המנורה} יג. בשמים {=לשמן המשחה, שהיו מושחים בו את כלי המשכן, ולקטורת, והיה להם ריח מאוד נעים} יד. אבני שהם {=אבנים יקרות ויפות שהיו באפוד} טו. אבני מילואים {=אבני יקרות ויפות מהרבה סוגים שניתנו בחושן}.
4. מהיכן היה להם זהב וכסף?\_\_\_\_ מהתכשיטים שלקחו מבתי המצרים, ומהתכשיטים שלקחו שלל מתכשיטי המצרים שצפו בים סוף.
5. מהיכן היה לבני ישראל עצי שיטים?\_\_\_\_ מאותם עצי שיטים שנטע יעקב ביורדו למצרים.
6. "ועשו לי מקדש ושכנתי בתוכם", מהי מטרת המשכן?\_\_\_\_\_\_ שה' ישרה את שכינתו בתוכנו.
7. "ככל אשר אני מראה אותך", מדוע ה' היה צריך להראות למשה את הכלים?\_\_\_\_ כי כלי המשכן היו מאוד מיוחדים ועם הרבה פרטים, וה' היה צריך להראות למשה בנבואה את הכלים.
8. מה זה תבנית המשכן ותבנית כליו?\_\_\_\_\_ מבנה המשכן והכלים.
9. מדוע כתוב ועשו לי מקדש… וכן תעשו"?\_\_\_\_ כפל את הציווי כדי לזרז את בני ישראל למלאכה. (הרמב"ן).

### הארון והכפורת

1. מדוע מכל כלי המשכן הארון הוא ראשון?\_\_\_\_\_\_ כי הארון הוא הלב של המשכן כי בו נמצאת התורה, לוחות הברית. הוא נמצא בקודש הקודשים.
2. ממה היה מורכב הארון?\_\_\_\_ מעצי שיטים.
3. מהי מידותיו?\_\_\_\_ פס' י'. 2.5 אמות אורך, 1.5 אמות רוחב, 1.5 גובה
4. "וציפית אותו זהב טהור", כיצד ציפו אותו בזהב?\_\_\_\_ היו ג' ארונות. פנימי מזהב, אמצעי מעץ וחיצוני מזהב.
5. כיצד נשאו את הארון?\_\_\_\_\_ בעזרת הבדים. (מוטות)
6. ממה הם היו עשויות?\_\_\_ עצי שיטים מצופים זהב.
7. איפה שמו אותם?\_\_\_\_\_ יצקו ארבע טבעות זהב בפינות הארון.
8. איזה איסור יש על הבדים?\_\_\_\_ אסור להוציא אותם. "בטבעות הארון יהיו הבדים לא יסורו ממנו.
9. "ונתת אל הארון את העדות", מה שמים בארון?\_\_\_ את לוחות הברית.
10. למה שימשה הכפורת?\_\_\_\_\_ לכסות את הארון.
11. מה היה מיוחד בעשיית הכפורת והכרובים?\_\_\_\_\_ "מקשה תעשה אותם", שעשיית הכרובים הייתה אומנות גדולה להכין הכל מגוש זהב אחד, ללא חיבורים.
12. כיצד היו נראים הכרובים?\_\_\_\_ פרצוף של תינוק, וכנפיים. והכנפיים סוככות על הכפורת.
13. מדוע התורה חוזרת שוב על "ואל הארון תתן את העדות"?\_\_\_\_ ללמדנו שזה העיקר, נתינת הלוחות (שהם שורש התורה) בתוך הארון.
14. הסבר את הפסוק: "ונועדתי לך שם, ודברתי איך מעל הכפורת מבין שני הכרובים אשר על ארון העדות"?\_\_\_\_\_ שכשה' יקבע מועד לדבר עם משה, משה ישמע את קול ה' מבין שני הכרובים. רואים מכאן את הקדושה המיוחדת של הארון, שהדיבור של ה' מגיע דרכו.

### המנורה

1. ממה הייתה עשויה המנורה?\_\_\_\_ מזהב טהור.
2. אלו קישוטים היו במנורה?\_\_\_\_ גביעים כפתורים ופרחים.
3. ומה היה מיוחד באומנות של עשיית המנורה, הקנים והקישוטים?\_\_\_\_ שהיא נעשתה מקשה אחת. כל מלאכת המנורה המפוארת הכל נעשה ללא חיתוך וחיבור, אלא ריקוע של גוש זהב עד עשיית המנורה.
4. הסבר את חלקי המנורה: ירכה=הבסיס של המנורה, בצורת תיבה עם שלוש רגלים קנה=הקנה האמצעי של המנורה. גביעה, כפתוריה ופרחיה=קישוטים בצורה של גביעיים כפתוריים ופרחים. וגם הם היו מצויירים (משוקדים)
5. כמה גביעים כפתורים ופרחים היו בכל קנה מששת הקנים?\_\_\_\_ שלושה גביעים משוקדים בקנה האחד כפתור ופרח.
6. על מה מדובר בפסוק: "ובמנורה ארבעה גביעים"? \_\_\_\_\_ על הקנה האמצעי, שהוא קרוי בלשון התורה "מנורה", ובו היה ארבעה גביעים.
7. איזה קישוט היה בכל פיצול שיצאו ממנו הקנים?\_\_\_\_ כפתור.
8. הסבר: "כפתוריהם וקנותם ממנה יהיו, כולה מקשה אחת זהב טהור"?\_\_\_\_\_ כל הכפתורים [הקישוטים], וקני המנורה, ממנה יהיו-מאותו חומר של המנורה, כל המנורה זהב טהור.
9. "ועשית את נרותיה שבעה", מה זה נרותיה?\_\_\_\_ הכוסות שבתוכם היה השמן, גם הם היו מזהב ומהמנורה עצמה.
10. מה למדנו מדברי התורה "והאיר על עבר פניה"?\_\_\_\_ שכל נר היה מכוון לכיוון הנר האמצעי. [הדגשנו הנר, הכוסית עצמה הכיוון שלה היה אל הנר האמצעי, אבל השלהבת, כמובן, עלתה למעלה]
11. מה היו מלקחיה ומחתותיה, ולמה שמשו?\_\_\_\_ מלקחים- מעין צבת למשוך על ידו את הפתילה. מחתותיה- מעין כף קטנה, שהשתמשו בה להוציא את האפר שבנר. שניהם היו מזהב טהור.
12. מה היה המשקל של המנורה עם הכלים?\_\_\_\_ ככר זהב טהור.

למדנו שכמו שבזכות השולחן התברכה הכלכלה בעמ"י, בזכות המנורה התברכה החכמה והתורה בעמ"י. [הרצ"יה]

### השולחן

1. למה שימש השולחן?\_\_\_\_ על השולחן היה מונח לחם הפנים שהיה מיועד לאכילת הכהנים.
2. ממה היה עשוי השולחן?\_\_\_\_\_\_ מעצי שיטים ומצופה זהב.
3. מה היו המידות שלו?\_\_\_\_\_ פס' כג'. 2.5 אמות אורך, אמה רוחב, 1.5 אמות גובה.
4. מה היה לשולחן מסביב?\_\_\_\_ מסגרת בעובי טפח, ועליה זר זהב.
5. למדנו על פי דברי רש"י והרמב"ן, שהשולחן הביא ברכה וגדולה לעם ישראל, וממנו יבוא השובע לכל ישראל.
6. כיצד ישאו את השולחן?\_\_\_\_ כמו לארון, גם לשולחן היו טבעות ובתוכם בדים.
7. מה ההבדל בין הבדים בארון לבדים בשולחן?\_\_\_\_ שעל בדי השולחן אין איסור להוציא.
8. "ועשית קערותיו וכפותיו וקשותיו ומנקיותיו"
מה זה קערות?\_\_\_\_\_ התבניות שבהם היה מונח הלחם, עשויות מזהב. [היו גם מברזל שאיתם אפו].
מה זה כפות?\_\_\_\_ כפות עם לבונה שהיו שמים על השולחן.
מה זה קשותיו?\_\_\_\_\_ חצאי צינורות שעליהם היה מונח הלחם.
מה זה מנקיותיו? \_\_\_\_\_ מעין עמודות שעמדו על צידי המשכן והקשוות היו מחוברות בין שתי העמודות, ועליהם היה יושב הלחם.
9. איזה ציווי יש לגבי לחם הפנים בפסוק ל'?\_\_\_\_\_ "ונתת על השולחן לחם פנים לפני תמיד". בשישי היו אופים אותו, בשבת היו מחלקים את הישן. היו 12 לחמים, 6 בכל צד.

### פרושי מילים:

ידבנו לבו=יתנדב להביא מבית ומחוץ=מבפנים ומבחוץ פעמותיו=הפינות שלו צלעו=הצד שלו סוככים בכנפיהם=עושים מעין סכך (צל) ונועדתי לך שם ודברתי איתך=כשאקבע מועד לדבר איתך טופח=בעובי טפח פאות=פינות לבתים לבדים=הטבעות יהיו בתים לבדים לשאת את השולחן. אשר יוסך=אשר יכסה (הקשוות היו כאילו מכסות על השולחן)

### יריעות המשכן

1. ממה היו עשויות יריעות המשכן?\_\_\_\_ מארבעה סוגי חוטים שזורים יחד, שש [פשתן], ושלושה חוטי צמר=תכלת ארגמן ותולעת שני. למדנו שמכל צבע היו 6 חוטים סה"כ כל חוט היה שזור מ24 חוטים. (רש"י)
2. הסבר "כרובים מעשה חושב תעשה אותם", שהיריעות היו ארוגות באומנות רבה, (מעשה חושב), ותוך כדי אריגתם יצרו דמויות כרובים- דמויות של נשר ואריה מצד אחד נשר ומצד אחד אריה. [ולא רקמו אותם לאחר האריגה] .יריעות אלו היו מרהיבות ביופיים ונארגו באומנות רבה.
3. כמה יריעות היו ומה היה גודלם?\_\_\_\_ 10 יריעות 28 אמות אורך ו4 אמות רוחב.
4. כיצד חיברו את היריעות?\_\_\_ עשו שתי מחברות של 5 יריעות מחוברות בכל מחברת.
5. כיצד חיברו את המחברות אחד אל השני?\_\_\_\_\_ עשו לולאות תכלת בקצה כל יריעה
6. כמה לולאות היו?\_\_\_\_ 100, 50 בכל מחברת
7. וכיצד חיברו את היריעות עם הלולאות?\_\_\_\_\_ בעזרת 50 קרסי זהב.
8. ומה עשו עם היריעות?\_\_\_\_ פרשו אותם על המשכן.
9. האם היריעות כיסו את כל המשכן?\_\_\_\_ לא, נשארו שתי אמות בתחתית המשכן שיריעות המשכן לא כיסו.
10. למדנו שהיריעות מלמדות אותנו צניעות, שדברים קדושים צריך לכסות אי אפשר לראות אותם כל הזמן.

### יריעות העיזים

1. איזה כיסוי היה פרוש על יריעות המשכן?\_\_\_\_ יריעות העיזים.
2. ממה הם היו עשויות?\_\_\_\_ משער של עיזים.
3. כמה היו ומה היו מידותיהם?\_\_\_\_ היו 11 יריעות באורך 30 אמות ורוחב 4 אמות.
4. כיצד היו המחברות של יריעות העיזים?\_\_\_\_ מחברת אחת של 6 יריעות ומחברת אחת של 5 יריעות.
5. כיצד חיברו את היריעות אחד אל השני?\_\_\_\_\_ בדומה ליריעות המשכן בעזרת לולאות וקרסים. 100 לולאות, 50 בכל מחברת, מחוברות בעזרת 50 קרסי נחושת.
6. "וסרח העודף ביריעות האוהל", ביריעות העיזים היה עודף גם באורך, 30 במקום 28, וגם ברוחב, 44 במקום 40. מה עשו עם העודף?\_\_\_\_\_ בצדדי המשכן העודף כיסה עד למטה חוץ מהאמה התחתונה, שבה היו אדני הכסף. [ וכן מקדימה יריעות העיזים היו מכסות שתי אמות מהכניסה למשכן במזרח].
7. מה היו 4 ההבדלים בין יריעות העיזים ליריעות המשכן?\_\_\_\_ א. 11 יריעות לעומת 10 ב. אורך 30 לעומת 28 ב. היריעה עשויה משער עיזים לעומת 4 סוגי חוטים ד. קרסי נחושת לעומת קרסי זהב.
8. למדנו על פי דברי רש"י שלימדה אותנו התורה דרך ארץ שיהא אדם חס על היפה. ומניחים את כיסוי יריעות העיזים על מנת לשמור על יריעות המשכן.

### כיסוי עורות האילים והתחשים

1. מה היו שני הכיסויים העליונים? \_\_\_\_ שני כיסויים רק מלמעלה, לא על צדדי המשכן, כיסוי עורות אילים מאודמים, וכיסוי עורות תחשים. [האב"ע אומר שהם היו כיסויים מפני הגשם]

### קרשי המשכן והאדנים

1. "ועשית את **ה**קרשים למשכן", מה למדנו מזה שכל הכלים כתובים ללא "ה" הידיעה, כגון ועשית מנורת זהב טהור וכד'?\_\_\_\_\_ שמדובר על אותם הקרשים המיוחדים, אותם ארזים שיעקב נטע במצרים ובני ישראל גידלו אותם במשך 210 שנה, למרות כל הקשיים, וכל הזמן האמינו שהם יגאלו ממצרים. (על פי רש"י)
2. ממה היו עשויים קרשי המשכן?\_\_\_\_ מעצי שיטים עומדים.
3. מה היו מידות הקרש?\_\_\_ 10 אמות אורך הקרש, ו1.5 אמות רוחב. (ועובי אמה, רש"י).
4. "שתי ידות לקרש האחד", כיצד עמדו הקרשים?\_\_\_\_\_ לכל קרש היו מעין שתי רגלים שהם היו נכנסים בתוך האדנים.
5. כמה אדנים לכל קרש?\_\_\_\_ שנים.
6. כמה קרשים ואדנים היו בכל צד?\_\_\_\_\_ 20 קרשים בדרום, ועשרים קרשים בצפון, ושמונה קרשים במערב, סה"כ 48 קרשים ו 96 אדנים.
7. למה שמשו האדנים?\_\_\_\_ הם היו הבסיס של המשכן, שעליו היו מונחים הקרשים.
8. ממה היו עשויים האדנים?\_\_\_\_ מכסף, מתרומת מחצית השקל. שבו לכל אחד היה חלק שווה בתרומה.
9. למדנו מזה, שהבסיס של המשכן, כל עם ישראל שותפים בו בחלק שווה.
10. כיצד חיברו את הקרשים אחד עם השני?\_\_\_\_\_ בעזרת טבעות מלמעלה, ובעזרת בריחים. היו חריצים מלמעלה וכך היו הטבעות מחברות בין שני קרשים. [על חיבור הקרשים בעזרת הבריחים נלמד בשבוע הבא.

### פרושי מילים:

מקשה= מחתיכה אחת ירכה= הבסיס של המנורה משוקדים=מצויירם נרותיה=הכוסות שבהם שמו שמן משזר=שזור יחד חוברות=מחוברות מקצה בחוברת=בקצה החוברות עשתי עשרה=11 סרח העודף=העודף של יריעות העיזים על יריעות המשכן תסרח על אחורי המשכן= תמשך על אחורי המשכן לפאת נגבה תימנה=לצד דרום ולירכתי המשכן=אחורי המשכן למקוצעות=לפינות תואמים, תמים=צמודים, מתואמים.

### חיבור האדנים על ידי הטבעות והבריחים

1. כיצד חיברו את הקרשים מלמעלה?\_\_\_\_\_ בעזרת טבעות שהיו מונחות בחריצים.
2. מאלו מילים בפסוק כד' לומדים שהקרשים מחבורים על ידי טבעות?\_\_\_\_ "ויחדיו יהיו תמים אל ראשו אל הטבעת האחת"
3. כמה בריחים היו?\_\_\_\_\_\_\_ 5 בריחים שהם 3.
4. כיצד היה החיבור של הבריחים?\_\_\_\_\_ למעלה ולמטה היו טבעות על הקרשים (מבחוץ) והעבירו בריחים דרך הטבעות. (מוטות עצי שיטים). וסה"כ היו 2 בריחים למעלה (כל אחד עד חצי צלע המשכן), וכן, 2 בריחים למטה. ובאמצע היה את "הבריח התיכון"
5. וכיצד היה הבריחי התיכון מחובר?\_\_\_\_ היה חריץ בעובי הקרשים והבריח התיכון שהיה בודד, היה עובר מן הקצה אל הקצה. "והבריח התיכון בתוך הקרשים מבריח מן הקצה אל הקצה."
6. ממה היו מצופים הקרשים הטבעות והבריחים?\_\_\_\_ קרשים, ובריחים עץ מצופה זהב. והטבעות מזהב.

### הפרוכת

1. לשם מה הייתה הפרוכת?\_\_\_\_ להבדיל בין הקודש לקודש הקודשים.
2. ממה הייתה עשוייה הפרוכת?\_\_\_\_ תכלת, ארגמן, תולעת שני, ושש כולם שזורים יחד. 4 צבעים מכל סוג 6 חוטים, סה"כ 24 חוטים. (כמו יריעות המשכן!). {רשות: מידות הפרוכת על פי רוחב וגובה המשכן 10\*10 אמות}
3. מאלו מילים לומדים אנו שגם על הפרוכת היו ציורים?\_\_\_\_ "מעשה חושב יעשה אותה כרובים".
4. על מה שמו את הפרוכת?\_\_\_\_ היו ארבעה עמודי שיטים מצופים זהב בתוך אדני כסף (אדן לעמוד ולא שני אדנים לעמוד כמו בקרשי המשכן). לעמודים היו ווי זהב ועליהם היה מונח המוט של הפרוכת.
5. מתחת למה הייתה ממוקמת הפרוכת?\_\_\_\_ בדיוק מתחת לקרסי הזהב של יריעות המשכן, ומתחתם הייתה הפרוכת וחילק את המשכן לקודש- 20 אמה, ולקודש הקודשים-10 אמות.
6. למדנו שהפרכות מלמדת אותנו יסוד חשוב של: להבדיל בין קודש לקודש. למרות ששניהם הם קודש עדיין צריך לדעת שיש מדרגות בקדושה, וצריך להבדיל בינהם. יש קודש, ויש קודש קודשים.

### סידור הכלים במשכן

1. מה היה מונח בקודש הקודשים?\_\_\_\_ הארון והכפורת.
2. היכן היו מונחים השולחן והמנורה?\_\_\_ בקודש. השולחן היה מונח על הצלע הצפונית, והמנורה הייתה מונחת על הצלע הדרומית.

### מסך פתח האוהל

1. לשם מה היה מסך פתח האוהל?\_\_\_ הכניסה למשכן. להבדיל בין הקודש לחצר המשכן שהיא במדרגת קדושה יותר נמוכה. (לקודש רק לכהנים מותר להכנס, ולחצר גם לישראלים טהורים)
2. ממה היה עשוי המסך ועל מה היה מונח?\_\_\_\_ דומה מאוד לפרוכת. תכלת וארגמן תולעת שני ושש משזר. וגם היה מונח על עמודים מצופים זהב וווים מזהב. {רשות: מידות המסך על פי רוחב וגובה המשכן 10\*10 אמות}.
3. המסך והפרוכת היו דומים, אבל היו להם כמה הבדלים. ההבדלים?\_\_\_\_ א. הפרוכת היא מעשה חושב – תוך כדי האריגה עושים ציורים שונים משני הצדדים. המסך היה מעשה רוקם – ארגו את אותו ציור משני הצדדים. (מעשה רוקם הוא מעט פחות מפואר ממעשה חושב) ב. בפרוכת היו 4 עמודים ובמסך היו 5 עמודים ג. האדנים בעמודי הפרוכת היו מכסף, והאדנים בעמודי המסך היו מנחושת

### מזבח הנחושת

1. למה שימש מזבח הנחושת?\_\_\_\_\_ עליו היו מקריבים את הקורבנות. המזבח שימש לכפרה על חטאים. [היו בו קורבנות ציבור, וקורבנות יחיד של כפרה על חטאים, או הודאה לה', ועליהם מסופר בספר ויקרא]
2. למדנו ששתי עבודות עיקריות היו במזבח: א. זריקת הדם על המזבח ב. הקטרת הקורבן על המזבח.
3. היכן היה המקום של מזבח הנחושת?\_\_\_\_ מחוץ למשכן, בתוך חצר המשכן.
4. ממה היה עשוי המזבח?\_\_\_ מעצי שיטים, מצופה נחושת.
5. מה היו המידות של המזבח?\_\_\_\_ 5 אמות אורך ו5 אמות רוחב [ריבוע], ושלוש אמות קומתו.
6. מה היה בראש המזבח?\_\_\_\_\_ קרנות, שהיו עשויות מהמזבח עצמו, ולא חיברו אותם אח"כ.
7. מהם חמשת כלי המזבח ולמה הם שמשו?\_\_\_\_\_ א. סירותיו= סירים גדולים ששמו בהם את הדשן (האפר של הקורבנות), וסלקו את הדשן מהמזבח ב. יעיו= יעה, כמין כף גדולה שאיתה היו מוצאים את הדשן מהמזבח והיו שמים בסיר. ג. מזרקותיו= מזרקות, כלים שבתוכם היו שמים את הדם על מנת לזורקו מהמזבח. ד. מזלגותיו=מזלגות גדולים שאיתם היו הופכים את הקורבן על המזבח כדי שישרף טוב ה. מחתותיו= מחתות, כמין כף גדולה, שאיתה היו לוקחים גחלים מהמזבח ושמים על מזבח הזהב על מנת להקטיר את הקטורת.
8. ממה היו עשויים כלי המשכן?\_\_\_\_ מנחושת.
9. מה זה המכבר?\_\_\_\_ מעין רשת מנחושת.
10. מה עשו על הרשת הזאת?\_\_\_\_ את ארבעת הטבעות שבתוכם היו הבדים.
11. למה שימש המכבר?\_\_\_\_ המכבר היה באמצע המזבח. מתחת לכרכוב וכך היו יודעים להיכן לזרוק את הדם, למעלה או למטה. (יש דמים שצריך לזרוק אותם למעלה, ויש שצריך לזרוק אותם למטה.
12. מה זה הכרכוב?\_\_\_\_\_ קישוט לנוי מנחושת שהיה סובב את כל המזבח.
13. ממה היו עשויים בדי המזבח?\_\_\_\_ עצי שיטים מצופים נחושת.
14. מה למדנו מהמילים "נבוב לוחות תעשה אותו"?\_\_\_\_\_ שהמזבח לא היה עשוי מגוש עץ, אלא מארבע לוחות עץ, והיה חלול בתוכו. [ובתוכו מלאו אדמה, כמו שלמדנו "מזבח אדמה תעשה לי"].
15. (הכבש לא היה מחובר למזבח, אלא רק משמש לעליה עליו).

### חצר המשכן

1. ממה הייתה עשויה חצר המשכן?\_\_\_\_\_ מקלעים (רשת פשתן), פרושים על עמודים.
2. ממה היו עשויים הקלעים?\_\_\_\_ רק מפשתן (לבן), לא ארוגים צמוד, אלא ארוגים בצורת רשת.
3. כיצד היו עשויים העמודים?\_\_\_\_ עמודי עץ, עם חישוקי כסף וווי כסף, ואדני נחושת.
4. מה היה גובהם של העמודים?\_\_\_\_\_\_ 5 אמות
5. מה היה אורך החצר?\_\_\_\_ 100 אמה קלעים בצד דרום ובצד צפון.
6. וכמה עמודים היו לאורך החצר?\_\_\_\_ 20 עמודים. והקלעים היו פרושים ביניהם. {רשות: בין עמוד לעמוד היו 4 אמות, רוחב העמוד אמה, סה"כ בין עמוד לעמוד 5 אמות. 5\*20=100}
7. מה היה רוחב החצר?\_\_\_\_\_ 50 אמה קלעים בצד מערב
8. כמה עמודים היו לרוחב החצר?\_\_\_ 10 עמודים.
9. כיצד הייתה בנוי צד המזרח, הכניסה, של החצר?\_\_\_\_\_\_ 15 אמה קלעים בשתי הפינות, ומסך שער החצר 20 אמה בכניסה לחצר.
10. ממה היה עשוי מסך החצר?\_\_\_ כמו מסך המשכן, תכלת, ארגמן, תולעת שני, ושש משזר. מעשה רוקם, רוחב 20 אמה {רשות: גובה 5 אמות.}
11. למה שמשו היתדות, וממה היו עשויות?\_\_\_\_\_ היתדות שמשו לשני דברים: א. לחזק לקרקע את יריעות האוהל ב. לחזק את הקלעים. (רש"י) היתדות היו עשויות מנחושת.

### פרושי מילים:

לירכתיים ימה= לאחורי המשכן בצד מערב בריח התיכון=הבריח האמצעי נוכח השולחן=מול השולחן צלע המשכן תימנה=צד המשכן הדרומי לפאת נגב תימנה=לצד הדרומי
לפאת ים= לצד מערב לפאת קדמה מזרחה= לצד מזרח שהוא הקדימה של החצר מחושקים כסף=עם חישוקי כסף